Komission asetus (EY) N:o 468/94, annettu 2 päivänä maaliskuuta 1994, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen VI muuttamisesta



Virallinen lehti nro L 059 , 03/03/1994 s. 0001 - 0002

Suomenk. erityispainos Alue 15 Nide 13 s. 0116

Ruotsink. erityispainos Alue 15 Nide 13 s. 0116



KOMISSION ASETUS (EY) N:o 468/94, annettu 2 päivänä maaliskuuta 1994, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen VI muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna komission asetuksella (ETY) N:o 2608/93(2), ja erityisesti sen 13 artiklan, sekä katsoo, että asetuksen (ETY) N:o 2092/91 16 artiklan 5 kohdan mukaisesti muiden kuin liitteessä VI lueteltujen aineiden käyttö on kielletty kahdentoista kuukauden kuluttua siitä, kun liite VI on vahvistettu, vaikka kyseiset aineet olisivat olleet aikaisemmin sallittuja voimassa olevien kansallisten säännösten mukaisesti, tietyt jäsenvaltiot ovat todenneet, että liitteeseen VI olisi lisättävä tiettyjä tuotteita, ja ne ovat esittäneet komissiolle tätä koskevat pyynnöt, kyseisistä pyynnöistä ilmenee, että tietyt, muusta kuin maataloudesta peräsin olevat ainesosat ovat välttämättömiä tiettyjen elintarvikkeiden asianmukaisen tuotannon ja säilyvyyden mahdollistamiseksi; kyseiset aineet ovat myös luonnossa erittäin yleisiä, kyseisistä pyynnöistä ilmenee, että tietyt maataloustuotteet, joita ei ilmeisesti tuoteta yhteisössä luonnonmukaisesti ja riittäväsä määrin, olisi lisättävä liitteessä VI olevaan C osaan, kun taas tietyt muut tuotteet olisi poistettava siitä, ja tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2092/91 liite VI tämän asetuksen liitteen mukaisesti. 2 artikla Tämä asetus tulee voimaan viidentenätoista päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä maaliskuuta 1994. Komission puolesta René STEICHEN Komission jäsen (1) EYVL N:o L 198, 22.7.1991, s. 1 (2) EYVL N:o L 239, 24.9.1993, s. 10 LIITE 1 Muutetaan otsikkokohta "A.1 Elintarvikelisäaineet mukaan lukien kantaja-aineet" seuraavasti: ">TAULUKON PAIKKA> " 2 Muutetaan B osa seuraavasti: ">TAULUKON PAIKKA> " 3 Muutetaan C osa seuraavasti: - Lisätään otsikkokohtaan "C.1.1 Syötävät hedelmät ja siemenet" tuotteen "Retiisin siemenet" jälkeen tuotteet seuraavasti: "Tammenterhot Sarviapila Acerolakirsikka Sikuri" - Poistetaan otsikkokohdasta "C.1.1 Syötävät hedelmät ja siemenet" tuotteet seuraavasti: "Kurpitsan siemenet" - Poistetaan otsikkokohdasta "C.1.3 Viljakasvit" tuote seuraavasti: "Hirssi" - Lisätään otsikkokohtaan "C.2.2 Sokerit: tärkkelykset" tuote seuraavasti: "Fruktoosi" - Korvataan otsikkokohdan "C.2.3 Muut" ilmaisu "Muista käyttämällä saaduista juomista kuin viinistä saatu viinietikka" ilmaisulla "Muusta kuin viinistä ja omenasiideristä saatu viinietikka". - Korvataan otsikkokohdan "C.3 Eläintuotteet" ilmaisu "Maitojauhe ja rasvaton maitojauhe" ilmaisulla "Kirnupiimäjauhe". - Lisätään otsikkokohtaan "C.3 Eläintuotteet" tuote seuraavasti: "Laktoosi".